system
Răspunde în limba română, în stilul Wikipedia, cat mai corect gramatical.
user
Împărtășește-mi câteva lucruri despre Andrei Șaguna.
assistant
Andrei Șaguna () a fost un mitropolit ortodox al Transilvaniei, promotor al drepturilor românilor ortodocși din Marele Principat al Transilvaniei, fondator al Gimnaziului Românesc din Brașov (1851), membru de onoare al Academiei Române.

Biografie 
Andrei Șaguna s-a născut la 20 decembrie 1808 la Miskolc în nordul Ungariei, din părinți aromâni originari din  în Albania. Andrei Șaguna a fost botezat în Biserica ortodoxă din Mișcolț.

Naum Șaguna, tatăl lui Andrei Șaguna, a trecut în 1814 la catolicism. În 1817 Anastasiu (numele de botez a lui Andrei) a început școala la Miskolc. În 1826 a terminat gimnaziul catolic la călugării piariști din Pesta.

Între 1826-1829 a studiat filozofia și dreptul la Univesitatea din Pesta. În 1829 pleacă la Vârșeț, unde urmează teologia. La 24 octombrie 1833 s-a călugărit la , unde a primit numele de Andrei. În ziua de 2 februarie 1834 a fost hirotonit diacon în biserica catedrală din Carloviț. În anul 1835 a devenit secretar al mitropolitului Ștefan Stratimirovici, care l-a ridicat în anul 1842 la treapta de arhimandrit. Între 1842-1845 a activat la Novo Hopo, iar din 1845 la , lângă Novi Sad.

La 15/27 iunie 1846 a fost numit vicar general la Sibiu. Un aspect controversat al biografiei sale a fost predarea Ecaterinei Varga, luptătoare maghiară pentru drepturile românilor transilvăneni, autorităților imperiale absolutiste în ianuarie 1847.

Pe 2 decembrie 1847 în Biserica Între Români din Turda a fost ales episcop al Bisericii Ortodoxe. Este hirotonit episcop pe 18 aprilie 1848, de Duminica Tomei, la Carloviț de către episcopul sârb Iosif Raiacici. Atunci a spus: "Se cere de la mine ca, prin ocârmuirea mea, să se pună în lucrare reînvierea diecezei noastre transilvane, și reînvierea aceasta să corespundă trebuinței Bisericii, mântuirii poporului și spiritului timpului."
La 3/15 mai 1848 prezidează, împreună cu episcopul greco-catolic Ioan Lemeni, Adunarea de la Blaj. În fruntea unei delegații, duce petiția de la Blaj la Viena, împăratului Franz Joseph. În 16/28 decembrie 1848 a organizat o adunare la Sibiu de unde trimite o nouă petiție împăratului austriac. Ideea unității românilor este conținută în „Memoriul” națiunii române din Marele Principat al Transilvaniei, din Banat, din părțile vecine ale Ungariei și din Bucovina, prezentat tot împăratului. La 12 martie 1850 a organizat la Sibiu un congres bisericesc la care a participat și Avram Iancu.

Angajamentul lui Șaguna luat la Carloviț începe să prindă viață. La 27 august 1850 s-a deschis la Sibiu o tipografie eparhială întemeiată pe banii lui Șaguna. Aici se tipăresc abecedare, cărți și istorioare biblice. La 1 ianuarie 1853 întemeiază Telegraful Român, singurul ziar românesc cu apariție neîntreruptă până astăzi. Începând cu anul 1855 Șaguna reorganizează învățământul teologic din Sibiu sub forma unui institut de teologie și pedagogie și care, astăzi, îi poartă numele de Seminarul Andreian. Începând cu anul 1854, a organizat peste 800 de școli primare confesionale. Tot sub îndrumarea sa au fost întemeiate gimnaziile ortodoxe din Brașov și Brad. Gimnaziul de la Brașov, inaugurat în 1850, este una dintre cele mai vechi școli superioare românești, astăzi purtând numele mitropolitului: Colegiul Național „Andrei Șaguna”. 

În 1861 mitropoliții Andrei Șaguna (ortodox) și Alexandru Sterca-Șuluțiu (greco-catolic), la Conferința națională de la Sibiu, au declarat națiunea română liberă și i-au afurisit pe cei care vor mai îndrăzni să strice legătura dintre frații de același sânge.

Andrei Șaguna dăruiește în 1870 suma de  de florini școlii din Brad. Din îndemnul său vor fi tipărite 25 de titluri de manuale școlare, Andrei Șaguna sprijină ideea lui Ioan Pușcariu de a înființa Astra. Șaguna este ales primul președinte al Astrei.

„Șaguna a fost un dangăt de clopot care a trezit din amorțire conștiințe și destine, a redat speranțe și vigoare, a pus plugul în brazdă și a dezțelenit ceea ce amenința să devină pârloagă”. Așa a procedat și în Țara Moților unde neștiința de carte, în rândul românilor ortodocși, era foarte mare, și se datora sărăciei și mai ales lipsei de organizare. Situația școlilor românești ortodoxe era jalnică. Lipseau localurile de școli, învățătorii, manualele școlare, și mai ales o instituție care să dea învățătorilor cunoștințele necesare. Comunicările (rapoartele) primite de la protopopiate oglindesc pe deplin cele afirmate.
Un colegiu din Oradea poartă numele lui Andrei Șaguna.

Prin Andrei Șaguna, Mitropolia ortodoxă a Transilvaniei a fost prima din spațiul ortodox în care laicii aveau un rol majoritar în conducerea sinodală a Bisericii, și prima care-și manifesta autonomia față de Stat.

Ultimii trei ani din viață au fost marcați de boală și de retragerea în viața monahală. Când se pregătea aniversarea a 25 de ani de la hirotonirea ca episcop, a refuzat să participe (așa cum va respinge bustul cadou făcut de preoții brașoveni, împotrivindu-se astfel cultului personalității), retrăgându-se la Rășinari, unde va și muri pe 28 iunie 1873. Este înmormântat doar în haina călugărească, în cripta sa de la Rășinari, fără predică și fast, oficiant fiind doar duhovnicul său.

Scrieri 

 Anrede des… an die Geistlichkeit und National-Versammlung am 28. Dezember 1848 zu Hermannstadt. Olmütz. 
 Promemorie despre dreptul istoric din 1849 al autonomiei bisericesci naționale a românilor de legea răsăriteană în c. r. provincii ale Monarchiei austriace. Olmütz, 1849. 
 Elementele dreptului canonic al Bisericii dreptcredincioase răsăritene spre întrebuințarea preoțimei , a clerului tiner și a creștinilor întocmite prin… Olmütz, 1854.
 Cunoștinție folositoare despre trebile căsătoriilor, spre folosul Preoțimei și al Scaunelor protopopesci. Olmütz, 1854. 
 Teologia dogmatică, scoasă din manuscrisul preacuviosului părinte archimandrit Ioan. Raics, și prescurt întocmita spre întrebuințiare în școalele clericale de legea greco-resăriteana. Olmütz, 1854. 
 Manual de teologie morală creștinească pentru întrebuințiarea preoțimei și a clericilor greco-resăriteni revezut si retiparit sub priveghierea si cu binecuventarea esc. sale doma. Olmütz, 1855. 
 Contra lui Hiliad biblicist din 1858. Olmütz, 1858. 
 Memorial prin care se lamureste cererea romanilor de religiunea resariteanea în Austria pentru restaurarea mitropolieilor din punct de devere a ss. canoane. Asterunt c. r. ministeriu pentru cult si instructiune 1851. Olmütz, 1860. 
 Istoria bisericei ortedocse resaritene universale, dela intemeierea ei pana in zilele noastre, compusa si aeum autaia oara data la lumina numai ea manuscript. Olmütz, 1860. Két kötet. 
 Compendiu de dreptulu canonicu alu unei santei sobornicesci si apostolesci biserici. Olmütz, 1868.

Note

Bibliografie 
 Nicolae Popea, Archiepiscopul și Mitropolitul Andreiu Baron de Șaguna, Sibiu, 1900;
 Ioan Lupaș, Mitropolitul Andreiu Șaguna. Monografie istorică, Editura Tiparul Tipografiei Arhidiecezane, 1911;
 Gergely Moldován, Saguna András, Budapest, 1916;
 Gheorghe Tulbure, Mitropolitul Șaguna: opera literară, scrisori pastorale, circulări școlare, diverse, Editura Tipografia Arhidiecezană, 1938;
 Mihai Sofronie, Mitropolitul Andrei Șaguna și Asociațiunea Transilvană (ASTRA), Editura Fundației "Andrei Șaguna", 2001.
 Mircea-Gheorghe Abrudan, Ortodoxie și Luteranism în Transilvania între Revoluția Pașoptistă și Marea Unire. Evoluție istorică și relații confesionale, Editura Andreiana/Presa Universitară Clujeană, Sibiu/Cluj-Napoca, 2015.

Legături externe 
 Membrii Academiei Române din 1866 până în prezent – Ș
 
 Biografie la Biserica.org 
 Andrei Saguna, 22 mai 2012, Teodor Dănălache, CrestinOrtodox.ro
 Mitropolitul Andrei Saguna, 4 iulie 2012, Stelian Gomboș, CrestinOrtodox.ro
 Apostolul modern al ortodocșilor din Ardeal , 18 mai 2012, Virgil Lazar, România liberă
 "Moise al ardelenilor" este canonizat la Sibiu, 29 octombrie 2011, Florian Bichir, Evenimentul zilei
 CANONIZAREA LUI ANDREI ȘAGUNA: La slujbă au fost prezenți 10.000 de credincioși, Băsescu și Ponta, 29 octombrie 2011, Diana Stancovici, Gândul
 Șaguna, primul mitropolit român ortodox din Ardeal , 11 septembrie 2012, Florin Mihai, Historia
 Sfântul Andrei Șaguna, al Ardealului și al tuturor românilor, 23 octombrie 2011, Diana Scarlat, Jurnalul Național
 „În multe case, chipul lui Șaguna era pus lângă icoane“ , 21 iulie 2011, Pr. Prof. Dr. Mircea Păcurariu, Ziarul Lumina
 Șaguna avea geniul inițiativelor , 30 octombrie 2011, Alexandru Chituță, Ziarul Lumina
 Andrei Șaguna, temelia Ortodoxiei din Ardeal , 30 octombrie 2011, Ziarul Lumina
 Ctitor de credință și cultură în Ardeal, 20 mai 2011, Oana Rusu, Ziarul Lumina
 Temeiurile doctrinare ale mitropolitului Andrei Șaguna , 14 septembrie 2011, Pr. Prof. Univ. Dr. Gheorghe I. Drăgulin, Ziarul Lumina
 Mausoleul mitropolitului Andrei Șaguna de la Rășinari, 29 martie 2011, Adrian Nicolae Petcu, Ziarul Lumina
 Mitropolitul Andrei Șaguna - 140 de ani de la mutarea în veșnicie , 16 iunie 2014, Mircea-Gheorghe Abrudan, Ziua de Cluj.
 http://ziuadecj.realita.tea.net/religie/mitropolitul-andrei-saguna---140-de-ani-de-la-nasterea-in-vesnicie--113030.html 
 Keith Hitchins. Ortodoxie și naționalitate - Andrei Șaguna și românii din Transilvania, 1846-1873. București, Editura Univers Enciclopedic, 1995. ISBN 973-96989-1-3.
 Bogdan Andriescu, Voichița Bițu, Andrei Șaguna (1808-1873). Biobibliografie, ed. a II-a revăzută și adăugită, Sibiu, 2012, Editura Andreiană, Editura Armanis, 430 p.
 Tăvală, Emanuel. Sfântul Ierarh Andrei Șaguna, Mitropolitul Transilvaniei. Doi ani de la trecerea sa în rândul sfinților și 140 de ani de la plecarea pe calea veșniciei. În: Revista Transilvania, Sibiu, serie nouă, nr. 10/2013. ISSN 0255 0539.
 Bocșan, Nicolae. Documentar șagunian. În: Revista Transilvania, Sibiu, serie nouă, nr. 10/2013. ISSN 0255 0539.
 Abrudan, Mircea Gheorghe. Un necrolog săsesc și alte considerații asupra Mitropolitului Andrei baron de Șaguna. În: Revista Transilvania, Sibiu, serie nouă, nr. 10/2013. ISSN 0255 0539.
 Toma, Ștefan L. Dr. Johann Schneider, Episcop evanghelic-luteran de Halle-Wittenberg, exeget al operei Mitropolitului Andrei Șaguna.  În: Revista Transilvania, Sibiu, serie nouă, nr. 10/2013. ISSN 0255 0539.
 Stoia, Adrian. Cuvântul scris / tipărit în Programul Episcopului Andrei Șaguna. Circulara despre înființarea „tipografiei eparhiale” de la Sibiu, 27 august 1850. În: Revista Transilvania, Sibiu, serie nouă, nr. 10/2013. ISSN 0255 0539.
 Govoreanu Constantinescu, Iuliana; Grama, Ana. Istorie în imagini. Portrete Andrei Șaguna (Contribuții documentare). Icoana Sfântului Ierarh Andrei Șaguna, Mitropolitul Transilvaniei. În: Revista Transilvania, Sibiu, serie nouă, nr. 10/2013. ISSN 0255 0539.

Nașteri în 1809
Decese în 1873
Episcopi ortodocși români
Mitropoliți ai Ardealului
Membri de onoare ai Academiei Române
Aromâni membri ai Academiei Române
Participanți la Revoluțiile de la 1848
Deputați români în Dieta Transilvaniei
Români pe monede și bancnote românești
Români pe mărci poștale românești
ASTRA
Români din Austro-Ungaria
Oameni din Miskolc
Preoți aromâni